da da da sv da da da da da da da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da da da da da da da da da da da da da da da da eu da da et da da da da da da nb da fr da fr tr da sv da fr da da fr fi da sv da fr sv da fr da da da da da da sv da da it en ru sv sv nl da fr it it da en da de da da da da da da da
USA indfører sanktioner mod topfigurer i Irans moralpoliti | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
USA indfører sanktioner mod topfigurer i Irans moralpoliti
En 22-årig iransk kvindes død i moralpolitiets varetægt har udløst voldsomme demonstrationer i iranske byer.
Udgivet:23. september 2022, 02.14
Siden Mahsa Aminis død har der været demonstrationer i flere iranske byer. Billedet er fra Teheran onsdag.
Del på Facebook Del på Twitter Del på LinkedIn Del via email
WASHINGTON D.C. USA har torsdag indført sanktioner mod Irans moralpoliti efter beskyldninger om mishandling af en 22-årig kvinde.
USA siger, at det holder moralpolitiet ansvarlig for, at 22-årige Mahsa Amini døde i dets varetægt.
Der er blevet indført sanktioner mod syv topfigurer i det iranske militær og sikkerhedstjeneste, oplyser det amerikanske finansministerium.
Ministeriet beskylder desuden moralpolitiet for at bryde fredelige demonstranters rettigheder.
Siden Mahsa Aminis død har der været demonstrationer i mange iranske byer. Torsdag var der intet tegn på, at demonstrationerne var ved at stilne af.
Der er torsdag meldinger om demonstranter, der satte ild til politistationer og -køretøjer. Sikkerhedsstyrkerne skulle angiveligt også være blevet udsat for angreb.
Adgang til sociale medier er underlagt mange restriktioner i Iran, og gruppen NetBlocks, der monitorerer internettet, melder om, at forbindelsen til internettet er så godt som afbrudt i den kurdiske region i Iran.
En højtplaceret person i det amerikanske udenrigsministerium, der udtaler sig anonymt, siger, at der i de kommende dage vil blive taget flere skridt uden at gå i detaljer.
Adspurgt om den amerikanske regering er klar til at forsyne iranerne med internetadgang via satellit, siger vedkommende, at udenrigsministeriet "ser, hvad de kan gøre for at give yderligere støtte til dem, der på fredelig vis forsøger at udtrykke sig selv".
Kurdiske Mahsa Amini blev anholdt af moralpolitiet i Teheran for at gå upassende klædt. Mens hun var tilbageholdt gik hun i koma, og døde efterfølgende på hospitalet.
Moralpolitiet beskyldes for at være skyld i hendes død.
- Mahsa Amini var en modig kvinde, hvis død i moralpolitiets varetægt var endnu en brutal handling fra det iranske regimes sikkerhedsstyrker mod dets egen befolkning, siger Janet Yellen, der er USA's finansminister.
- Den iranske regering skal stoppe sin systematiske forfølgelse af kvinder og tillade fredelige demonstrationer, siger Anthony Blinken, USA's udenrigsminister.
Blandt de syv iranske topfigurer, der er blevet underlagt sanktioner, er overhovedet for moralpolitiet, Irans hærchef og Irans efterretningsminister.
Al ejendom, der tilhører de syv, og som er under amerikansk embedsområde, skal blokeres og meldes til finansministeriet.
Irans udsendte til FN's Generalforsamling i New York har ikke svaret på Reuters' henvendelser.
EU-lande enige om profitloft for energiselskaber
Norske forskere fordobler estimat af metanudslip fra gaslækager
EU-Kommission vil diskutere prisloft på russisk gas
Skyderier og soldater fylder Burkina Fasos hovedstad
Mest læste på Skive Folkeblad
Straffen nedsat: Forældre fik mildere dom for vold mod søn i Landsretten
Genkendt og anholdt: Efterlyst mand blev afsløret af vidne på restaurant
To sammenstød på én dag: Kommunen vil tjekke sikkerhed i Salling-kryds
Minde-artikel: Peter huskede os på, at vi skal fejre livet hver dag
Klager over upræcis afregning: Når Emil sparer på gassen beholder leverandøren en pæn sjat af pengene i kassen
Skibonit tiltræder 1. november: Fra smuglæser på rutebilstationen til et af landets højeste embeder
Kronprinsesse Mary: Vi kommer også til at se på børnenes titler
Kronprinsesse Mary: Vi kommer også til at se på børnenes titler
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.